Public procurement notice: Contract Notice
Published: 2021-01-27
Buyer: Helsingin kaupungin asunnot Oy
Country: FI
Contract type: Services
Procedure: Open procedure
CPV classification: 71000000 | 71314300: Energy-efficiency consultancy services
Submission deadline: 2021-03-01
Award criteria: The most economic tender

Technical requirements: Helsingin kaupungin asunnot Oy (Heka) kilpailuttaa vuosien 2021—2023 aikana alkaviin peruskorjaushankkeisiin (n. 20 kohdetta) monitavoiteoptimoinnit. Hankinnan tavoitteena on selvittää kustannusoptimaalisin tapa parantaa Hekan peruskorjattavien asuinrakennusten energiatehokkuutta.
Hankinta on osa Hekan Helena-hanketta, joka on saanut Euroopan keskuspankin Elena-rahoitusta. Hankinnan kokonaishinta on arvoltaan enintään 2,5 milj. EUR. Arvio kokonaishinnasta pitää sisällään ennalta määritellyt hankinnan kohteet, jotka on jaettu kolmeen (3) osakokonaisuuteen sekä osakokonaisuuksien ulkopuoliset vielä määrittelemättömät kohteet.
Hankinnan tuloksena perustetaan puitejärjestely, jossa ennalta määritellyt kohteet on jaettu kolmeen (3) osakokonaisuuteen: yksi (1) sopimus / osakokonaisuus. Jokaiseen osakokonaisuuteen valitaan yksi (1) palveluntuottaja. Sopimusten määrä yhden (1) palveluntuottajan osalta rajoitetaan enintään yhteen (1) osakokonaisuuteen. Lisäksi Hekalla on puitejärjestelyn sisällä oikeus tilata monitavoiteoptimointeja muihin Hekan asuinrakennuskohteisiin.
Toimittajat valitaan kaikista kolmesta (3) osakokonaisuudesta yhteen lasketun hinnan perusteella, jonka jälkeen osa-alueet jaetaan valituille toimittajille siten, että kokonaishinta muodostuu tilaajan kannalta edullisimmaksi.
Yksittäinen selvitystyö sisältää kohteen ostoenergiankulutuksen ja elinkaarikustannusten optimoinnin MOBO (Multi Objective Building Optimization) -menetelmällä ja tätä varten laadittavan 3D-energiasimulointimallin. Mikäli markkinoille tulee hankkeen aikana kehittyneempiä optimointimenetelmiä, tulee sen mahdollisesta käytöstä sopia erikseen tilaajan kanssa.
Selvityksen tulee sisältää järjestelmävertailut ja peruskorjausratkaisut eri lämmöntalteenotto-, säätö- ja energiantuotantojärjestelmistä ja -ratkaisuista. Energiantuotantojärjestelmien tarkasteluihin tulee sisällyttää myös uusituvan energian ratkaisut, muun muassa maa- ja merilämpö ja aurinkoenergia. Lisäksi selvitystyön osuuden tulee sisältää tarkastelut lämmitysverkoston uusimisesta ja älykkään lämmityksen ohjauksen lisäämisestä. Selvityksessä tulee tarkastella ratkaisuiden toteutettavuutta ja antaa toimenpidesuositukset.
Lisäksi kohteen e-luku tulee laskea tarkastelun alussa (nykytila) ja lopussa tilaajan valitsemasta lopullisesta ratkaisusta.
Saaduista optimointituloksista tulee laskea myös elinkaaren hiilijalanjälki (CO2 ekv). Elinkaaren hiilijalanjälki lasketaan ympäristöministeriön rakennuksen vähähiilisen arviointimenetelmän mukaisesti, ja siinä tulee tarkastella eri peruskorjausvaihtoehtojen vaikutuksia kiinteistön elinkaaren hiilijalanjälkeen.
Selvityksestä tulee toimittaa raportti, ja sen tulokset tulee käydä läpi yhdessä tilaajan kanssa. Kohdekohtainen raportti on toimitettava tarjouspyynnön liitteenä olevassa osakokonaisuuksien kohdeluettelossa ilmoitettuun päivämäärään mennessä.
Selvitystyön tulee sisältää kohdekäynnit sekä vähintään kaksi (2) palaveria (lähtötietojen keräys ja raportin läpikäynti). Lisäksi selvitystyön tekijä esittelee selvitystyön tulokset hankkeen hankesuunnitteluryhmälle.
Aluetoimiston edustaja (liitteenä) toimii yhteyshenkilönä selvitystyön lähtötietoina tarvittavien piirustuksien hankinnassa. Toimittaja hankkii tarvittavat piirustukset omalla kustannuksellaan. Tilaaja ei vastaa mahdollisesti puuttuvista piirustuksista, eikä toimittaja voi esittää niistä kustannusvaateita.
Selvitystyön tulee sisältää edellä mainittujen lisäksi myös mahdolliset matkat, siirtymät, kilometrikorvaukset ja laskutuspalkkiot sekä muut selvitystyön toteuttamiseksi aiheutuvat työt ja kustannukset.
Sopimuskauden aikana suoritettavat monitavoiteoptimoinnit, joita ei ole mainittu osakokonaisuuksien 1–3 kohdeluetteloissa.
Hankinta on osa Helsingin kaupungin asunnot Oy:n Helena-hanketta, jolle Euroopan keskuspankin on myöntänyt Elena-rahoitusta (sopimusnumero: ELENA-2017-131. Sopimuskaudella tehdään myös EU-rahoituksen ulkopuolisia monitavoiteoptimointeja.
Yksittäinen selvitystyö sisältää kohteen ostoenergiankulutuksen ja elinkaarikustannusten optimoinnin MOBO (Multi Objective Building Optimization) -menetelmällä ja tätä varten laadittavan 3D-energiasimulointimallin. Mikäli markkinoille tulee hankkeen aikana kehittyneempiä optimointimenetelmiä, tulee sen mahdollisesta käytöstä sopia erikseen tilaajan kanssa.